Posted on August 2, 2016 by Amanda Struwig Posted in Eend / Duck
Geur die eend met sout na smaak en strooi vars of gedroogde roosmaryn oor. Plaas in 'n oondbestande bak en bak in voorverhitte oond teen 180 grade Celsius vir so uur en 'n half tot twee ure, afhangende van die grootte van die eend.
Terwyl die eend gaar word in die oond, begin met die rooiwynsous.
Gooi 500 ml rooiwyn in 'n pan tesame met die halfkoppie suiker en laat die helfte van die wyn wegkook. Gooi die helfte van die kersiesous by die rooiwynreduksie en laat dit nog verder kook vir ongeveer 5 tot 10 minute. Sny 25 g verkilde botter in blokkies en roer dit in die rooiwynreduksie in vir 'n glansvoorkoms. Geur na smaak met sout en peper.
Haal die eend uit die oond en laat 'n rukkie rus. Sny die eend in kwarte en verwyder van die grootste bene. Plaas die eendkwarte op 'n mooi opdienbord. Sprinkel die geblikte kersies oor en gooi die rooiwynjus oor en garneer.